[{"text_idx": "#000002", "text": "Trefnu\u2019r ymweliadGwarchodfa NaturY co\u0302d cefn gwladMynediad"}, {"text_idx": "#000003", "text": "Llinell amserEnwau yn Yr Ardal"}, {"text_idx": "#000004", "text": "Yn ystod Oes y Rhew, roedd haen drwchus o rew dros ardal eang o Eryri ac roedd rhewlifoedd llai yn ffurfio pan oedd eira yn cywasgu i ffurfio talpiau mawr o rew a oedd yn symud i lawr y mynyddoedd."}, {"text_idx": "#000005", "text": "Roedd y rhewlifoedd hyn yn casglu mewn cymoedd megis Cwm Idwal, Cwm Cneifion a Chwm Clyd ac wrth symud i lawr y llethrau roeddent yn plicio cerrig o waliau cefn y cymoedd ac yn sgrafellu\u2019r gwaelod i adael pantiau bas. Wrth i\u2019r rhewlifoedd gilio roedd defnydd yn cael ei ddyddodi mewn tomenni a elwir yn farianau. Mae marianau ger Llyn Idwal a elwir yn \u2018Beddau Milwyr Ynys Prydain\u2019. Ceir un marian hir yn rhedeg ar ochr ddwyreiniol y Llyn sydd, ynghyd a\u0302\u2019r graig galed ym mhen Gogleddol y Cwm, yn ffurfio ymylon llyn rhewlifol \u2013 Llyn Idwal. Mae\u2019r tirffurfiau hyn i\u2019w gweld yng Nghwm Idwal heddiw, ac yn destun astudiaeth i nifer helaeth o fyfyrwyr o bob oed."}, {"text_idx": "#000006", "text": "Mae sia\u0302p powlen Cwm Idwal yn nodweddiadol iawn o gwm rhewlifol, gyda wal gefn ac ochrau serth, marianau a llyn."}, {"text_idx": "#000007", "text": "Mae Nant Ffrancon, sydd i\u2019r Gogledd o Gwm Idwal, yn ddyffryn sia\u0302p \u2018U\u2019 neu gafn rhewlifol clasurol, gyda dyffryn ag ochrau serth, llawr gwastad a\u2019r Afon Ogwen (sy\u2019n afon afrwydd) yn llifo ar hyd llawr y dyffryn."}, {"text_idx": "#000008", "text": "Mae\u2019r meini dyfod hefyd yn rhinweddau rhewlifol yn y tirlun"}, {"text_idx": "#000009", "text": "Mae rhybuddion fel y gwelwn yma i\u2019w gweld ger yr A5, mae nhw\u2019n rhybuddio y gallai deunydd ddisgyn o\u2019r mynydd."}, {"text_idx": "#000010", "text": "Mae prosesau daearyddol yn dal i ddylanwadu ar y tirlun yng Nghwm Idwal a\u2019r ardal o\u2019i gwmpas.\nMae\u2019r prosesau rhewi-dadmer yn dal i falu\u2019r creigiau yn fanach bob blwyddyn, ac mae tirlithriadau yn gallu digwydd ar y llethrau mwyaf serth."}]